Basel - Wiki Afrikaans 2022 - Study in China
- Totaal 22,75 vk km
- Totaal (31 Oktober 2010) 170 648
- Bevolkingsdigtheid 7 501/vk km
Amptelike webwerf Stadt Basel Geargiveer 26 April 2005 op Wayback Machine
Basel (Duits en Engels: Basel, Frans: Bâle, Nederlands: Bazel, Italiaans, Romansch en Spaans: Basilea, Latyn: Basilia, somtyds in Engels: Basle) is die derde grootse stad in Switserland naas Zürich en Genève, en het 'n bevolking van sowat 171 000 (2010). Die drielandestad lê in die noordweste van die land, aan die grens met Duitsland (die stad Weil am Rhein) en Frankryk (die nedersettings Saint-Louis en Huningue). Die Rynrivier vloei deur die stad.
In die stad word 'n vorm van die Nederalemanniese Duitse dialek gepraat, die Baselduitse subdialek wat verwant is aan die nabygeleë Elsasser Duitse subdialek maar verder 'n taal-enklawe vorm in die Hoogalemanniese Duitse dialekgebied.
In 1529 het die Reformasie ingang in Basel gevind. Later, in 1897, het Basel danksy die inisiatief van die Oostenrykse joernalis Theodor Herzl as gasheerstad van die eerste Sionistiese Wêreldkongres opgetree wat die stigting van 'n Joodse staat in Palestina bepleit het.